**Наредба за изменение и допълнение на НАРЕДБА № 1 от 4.03.2015 г. за определяне на реда и начина за разходване на приходите от продажбата на квоти за емисии от авиационни дейности чрез търг**

**§1.** Член 3 се изменя както следва:

**Чл. 3**. Приходите от продажбата на квоти за емисии от авиационни дейности чрез търг по [чл. 2, т. 1](http://web.apis.bg/p.php?i=2536875#p25989390) и 3, постъпили по бюджета на ПУДООС, се предоставят по сметката на НДЕФ за управление и целево разходване в срок 15 дни след изтичане на съответното тримесечие.

**§2.** В чл. 4, ал. 2 думите „т. 2, буква „а“ и т. 3“ се заличават.

**§3.** В преходните и заключителни разпоредби се правят следните изменения и допълнения:

1. Създава нов § 1:

„**§ 1**. От 1 януари 2016 г. приходите от продажбата на квоти за емисии от авиационни дейности чрез търг се предоставят от ПУДООС за НДЕФ съгласно чл. 3, до размера на определения в Закона за държавния бюджет годишен лимит от ПУДООС за НДЕФ. Окончателното предоставяне на средствата следва да се извърши след приключване на последния за годината търг, но не по-късно от края на месец декември.

1. Досегашните параграфи 1 и 2 стават съответно 2 и 3.

**§ 4 .** Наредбата влиза в сила от обнародването й в Държавен вестник.